Diari Oficial de la Generalitat Valenciana


Sumari del DOGV 4345, del 27-09-2002 (2002/10906)

ACORD de 30 de juliol de 2002, de la Comissió Territorial d'Urbanisme de València, relatiu a la modificació de les Normes Subsidiàries: article 3.8 Sòl no Urbanitzable del municipi de Museros.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10863


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu a la modificació de les Normes Subsidiàries: article 3.8 Sòl no Urbanitzable del municipi de Museros. [2002/10683]
  
Vist l'expedient remés per l'Ajuntament de Museros referit a la modificació de les Normes Subsidiàries: article 3.8 Sòl no Urbanitzable, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'acord del ple de l'Ajuntament en sessió de 8 de novembre de 2001. Després del pertinent període d'exposició pública, en el qual no es van presentar al·legacions, es va aprovar provisionalment el 25 d'abril de 2002.
  
Segon
  
El projecte consta de memòria justificativa i article 3.8 modificat de les Normes Urbanístiques.
  
Tercer
  
L'objecte de la modificació és l'article 3.8.d) de les Normes Subsidiàries que regula els usos permesos en Sòl no Urbanitzable (zona règim comú-RC), en concret l'ús de magatzems. L'article queda redactat de la forma següent:
  
?d) Magatzems (Mag.)
  
No obstant això, i sempre que tinguen relació amb la naturalesa i destinació agrícola de la finca, i s'ajusten als plans i a les normes de la Conselleria d'Agricultura, podran realitzar-se els usos següents:
  
d.1) Magatzems vinculats a activitat agrícola, ramadera i forestal.
  
Els magatzems vinculats a una activitat agrícola, ramadera o forestal es podran realitzar en els termes autoritzats per estes normes, després de l'autorització prèvia de l'òrgan competent de la Generalitat en matèria d'ordenació del territori i urbanisme, amb construccions adequades a l'ambient en què s'ubiquen i a la funció que els és pròpia, i hauran de complir les següents condicions:
  
a) La parcel·la mínima és de 10.000 m2.
  
b) L'ocupació màxima és de 2% en el cas de magatzems vinculats a activitat agrícola, forestal o ramadera, i s'inclou qualsevol altre tipus d'actuació compatible i computable a l'efecte d'ocupació.
  
c) L'alçària màxima és de 7 m (fins al punt d'arrancada de la coberta, i s'exclou esta), i es permet una sola planta. Excepcionalment podran sobrepassar l'alçària màxima de carena elements com: sitges, depòsits d'aigua, etc., fins una alçària total i absoluta de 10 m. S'evitaran pendents superiors al 35% en les cobertes.
  
d) La distància mínima a límits de les edificacions s'establixen en 3 m.
  
Excepcionalment, per mitjà d'informe favorable de l'òrgan de la Generalitat competent en matèria d'agricultura, fonamentat en les necessitats de l'activitat agrària, es podrà eximir, en casos determinats, del compliment de les limitacions urbanístiques establides anteriorment.
  
La justificació d'interés de l'activitat. Obra o instal·lació que se sol·licite, requerirà de la documentació següent:
  
- Situació, superfície, delimitació i característiques de la totalitat de les finques afectades a la unitat d'explotació de què es tracte.
  
- Certificat del registre de la propietat amb expressió de superfície, propietari de les finques de la unitat d'explotació, així com de les servituds i les limitacions que, si és procedent, les graven.
  
- Ubicació de la totalitat de les finques de la unitat d'explotació i de les obres i les instal·lacions que es pretenguen realitzar sobre còpia del pla a escala 1:10.000 del planejament.
  
Si les especials característiques de l'activitat concreta els aconsella (greus molèsties, especial caràcter nociu, etc.), l'Ajuntament podrà exigir que la seua ubicació es localitze a distància superior a l'establida anteriorment.
  
d.2) Instal·lacions per a les explotacions agrícoles, ramaderes, forestals o cinegètiques.
  
Requerixen llicència municipal les instal·lacions necessàries per a l'adequada explotació agrícola, ramadera, forestal o cinegètica dels terrenys o la seua millora, com: hivernacles, cases d'apers, xarxes de reg, embassaments d'aigua, abancalaments i murs de contenció, pous, etc.
  
Estes instal·lacions hauran de ser les estrictament necessàries al seu fi, amb característiques pròpies d'este, i complir les mesures administratives ordenadores de l'activitat corresponent. També estan sotmeses a llicència les modificacions i les ampliacions.
  
Quan les instal·lacions a què es referix el paràgraf anterior requerisquen la realització d'obres permanents d'arquitectura, serà preceptiva l'autorització prèvia de l'òrgan competent de la Generalitat en matèria d'ordenació del territori i urbanisme, amb anterioritat a la concessió de la llicència municipal, així com el compliment dels requisits establits en el punt anterior, excepte l'exoneració d'estos per exigències de l'activitat agrària justificada per l'òrgan de la Generalitat competent en matèria d'agricultura.
  
Per a la concessió de llicència municipal de construcció de casetes d'apers serà preceptiva l'autorització prèvia de l'òrgan competent de la Generalitat en matèria d'ordenació del territori i urbanisme.
  
Quan es tracte d'instal·lacions que no necessiten obres permanents d'arquitectura, prèviament a la concessió de la llicència, l'Ajuntament podrà demanar informe de l'òrgan de la Generalitat competent en matèria d'Agricultura.
  
En el cas d'obres com: casetes d'apers o semblants (Mag.1a), hauran de complir les condicions següents:
  
?Superfície edificable màxima: 30 m2t.
  
- Alçària màxima de cornisa: 4 m.
  
- Parcel·la mínima: 10.000 m2s.
  
- Hauran de garantir la depuració dels abocaments si n'hagueren.-
  
El restant contingut de l'article 3.8 queda inalterat.
  
Quart
  
La Modificació es justifica en la necessitat de reconéixer una realitat socioeconòmica del municipi, açò és, una explotació agrària amb una superfície mitjana a la que la regulació de limitar l'edificabilitat a 30 m2t li resulta insuficient.
  
Cinqué
  
Durant la tramitació de l'expedient no s'han sol·licitat informes sectorials:
  
Sisé
  
Museros té les Normes Subsidiàries aprovades definitivament per la Comissió Territorial d'Urbanisme amb data 25 de juliol de 1994.
  
Sèptim
  
La Comissió Informativa de la Comissió Territorial d'Urbanisme de València, en sessió realitzada el 26 de juliol de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa a l'efecte del compliment del que preceptua l'article 27 de la LRAU.
  
Tercer
  
Les determinacions proposades es consideren correctes des del punt de vista urbanístic i s'ajusten al que disposa l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de PGOU de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 30 de juliol de 2002, acorda aprovar definitivament la modificació de les Normes Subsidiàries de Museros: article 3.8 Sòl no Urbanitzable.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de rebut de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territoral d'Urbanisme: José Manuel Palau Navarro.